《鬓云松令 春感同纫兰作》
清代·杨芸

掩青奁，弹粉泪。满地芜香，一缕游丝坠。待画新愁眉样改。

弱柳游情，绿上流莺背。

炷残香，消浅醉。风信更番，催到红窗外。阁云春阴浓似黛。

薄暖轻寒，好倩花枝耐。

作者简介：杨芸（1778—？），字蕊渊，清常州金匮（今无锡）人，户部员外郎杨芳灿女，同邑景州知州秦承霈室。幼受四声，慧辨琴丝，妙修箫谱，词风美流，发在片玉冠柳之间，著有《金箱荟说》，皆古今闺阁诗话。